Les Fil 2,5-11 sammen. Kjør bibelsamtale.

Kjernevers for talen: Fil 1,6

Tema var at vi kan ta del i Guds historie. Den kan deles opp i seks akter, lik et skuespill.

Akt 1 – Skapelsen

Akt 2 – Fallet

Akt 3 – Guds historie med Israel

Akt 4 – Jesu liv

Akt 5 – Kirkens tid

Akt 6 – Ny himmel og ny jord

Vi lever, lik de første kristne, i akt 5. Vi er med det en del av Guds større historie. Hva gjør det med oss? Hva burde det gjøre med oss?

Kristushymnen i Filipperne 2,5-11 tar for seg Bibelens historie helt kort. Hva forteller den historien slik du ser det? Hvordan berører den deg?

Paulus oppfordrer oss til å samme sinnelag som Jesus har beskrevet i Filipperne 2,6-11. Hvilket sinnelag er dette? Hva vil det si for oss?